ગાયકવાડ-પેશવા શાસકો પાસેથી ઇસ્ટ ઇન્ડિયા કંપનીએ ડિસેમ્બર ૧૮૧૭માં અમદાવાદ શહેરનો વહીવટ સંભાળ્યો ત્યારે સ્થિતિ બહુ ખરાબ હતી. ૧૮૧૮ના બોમ્બે ગેઝેટ પ્રમાણે, ૧૮૧૧માં મારવાડ અને કાઠિયાવાડ પ્રાંતમાં તિડના ઓળા ઊતરી આવ્યા અને પાક નાશ પામ્યો. પરિણામે દુકાળ પડ્યો અને રોગચાળો ફેલાયો. ગેઝેટ પ્રમાણે, એ મહામારીમાં શહેરની અડધોઅડધ વસ્તી નાશ પામી હતી. મૃતકો એટલા બધા હતા કે મૃતદેહો અર્ધબળેલી હાલતમાં છોડી દેવાયા હતા.